polyglot-tagger/wikipedia-language-snippets-filtered huggingface dataset:
கார்டோசாட்-2 டி செயற்கைகோள் 714 கிலோ எடையைக் கொண்டது. இது பூமியிலிருந்து 505 கிலோமீட்டர் உயரத்தில் அதன் சுற்று வட்டப்பாதையில் நிலை நிறுத்தப்பட்டது. அதில் இயற்கை வளங்களைப் பல்வேறு கோணங்களில் துல்லியமாகப் படம் எடுக்க உதவும் 3 நிழற்படக் கருவி பொருத்தப்பட்டுள்ளன. இதன் ஆயுள்காலம் 5 ஆண்டுகள். இந்தச் செயற்கைக்கோளும் இப்போது தொடர்ந்து படம் எடுத்து அனுப்பி வருகிறது.
அதைத்தொடர்ந்து பி.எஸ்.எல்.வி. சி-7, பி.எஸ்.எல்.வி. சி-9, பி.எஸ்.எல்.வி. சி-15 மற்றும் பி.எஸ்.எல்.வி. சி-34 உள்ளிட்ட ஏவூர்திகளில் கார்டோ சாட் வகை செயற்கைகோள்கள் விண்ணில் செலுத்தப்பட்டன.
நாட்டின் பாதுகாப்புக்காக இந்திய ராணுவம் 13 செயற்கைக்கோள்களைப் பயன்படுத்தி வருகிறது. இப்போது அனுப்பப்பட்டுள்ள கார்டோசாட் 2 இ செயற்கைகோள் இதில் மிக முக்கியமானதாகப் பார்க்கப்படுகிறது.
இந்தச் செயற்கைக்கோள்களைப் பிரதானமாக்கி இந்திய ராணுவம், அண்டை நாடுகளின் செயல்பாடுகளைக் கண்காணித்து வருவதாக இஸ்ரோ விஞ்ஞானிகள் தெரிவிக்கின்றனர். கார்டோசாட் 1, 2, ரியோ சாட் 1, 2 ஆகியவை ராணுவக் கண்காணிப்புக்குப் பயன்படுத்தப்படுகின்றன. நிலப்பகுதியிலும் கடல் பகுதியிலும் எதிரி நாடுகளின் செயல்பாடுகளைக் கண்காணிக்கவும், அச்செயல்பாடுகளின் வரைபட எல்லைகளைக் குறிக்கவும் இந்த செயற்கைக்கோள்கள் பயன்படுகின்றன. இந்த வரிசையில் கார்டோசாட் 2 இ, அதிநவீன ரிமோட் சென்சிங் முறையில் குறிப்பிட்ட பகுதிகளில் இருந்து துல்லியமான புகைப்படங்களை எடுத்து அனுப்பும் திறன் கொண்டது. ஜியோ சாட் 7 செயற்கைக்கோளை இந்திய கடற்படை பயன்படுத்தி நீர்மூழ்கிக் கப்பல்கள், போர்க் கப்பல்கள் ஆகியவற்றை கண்காணித்து வருகிறது என்றும் இஸ்ரோ விஞ்ஞானிகள் தெரிவித்தனர்.
கார்டோசாட்-2இ என்பது விண்ணில் செலுத்தப்பட்ட ஒரு செயற்கைக்கோள் ஆகும். இது பூமி பகுதிகளை புகைப்படங்கள் எடுத்து அனுப்பத் தொடங்கியுள்ளது என இந்திய விண்வெளி ஆய்வு மையம் தெரிவித்துள்ளது.
"திறந்த மகரந்தச் சேர்க்கையுறுதல்" பொதுவாக "உண்மை இனப்பெருக்கம்" செய்யும் விதைகளைக் குறிக்கிறது. ஒரு திறந்த மகரந்தச் சேர்க்கை செய்யும் தாவரம், அல்லது அதே இனதின் மற்ற தாவரம் மூலம் மகரந்தச் சேர்க்கை நடை பெறும் போது, அதன் விளைவாக விதைகளில் உற்பத்தி செய்யும் தாவரங்கள் கிட்டத்தட்ட தங்கள் பெற்றோர்களைப் போன்று காணப்படுகிறது. இது அண்மைக்கலப்பு போன்றவை ) மூலம் உருவான தாவரத்தின் விதைகளில் இருந்து மாறுபட்டது. இவை பல வேறுபாடுகளைக் கொன்டிருக்கும். திறந்த மகரந்தச் சேர்க்கை இனங்கள் பெரும்பாலும் "நிலையான இனங்கள்" என்றும், அல்லது விதைகள் பல சந்ததிகள் கடந்தும் பல ஆண்டுகள் அதன் பண்பு மாறாமல் இருக்குமேயானால், அவை "பாரம்பரிய இனங்கள் என்றும் அழைக்கப்படுகிறது. பாரம்பரிய இனங்கள் திறந்த மகரந்தச் சேர்க்கையைக் கொன்டிருக்கும். ஆனால் திறந்த மகரந்தச் சேர்க்கை இனங்கள் அனைத்தும் பாரம்பரிய இனங்களாக இருக்க வேண்டிய அவசியம் இல்லை. திறந்த மகரந்தச் சேர்க்கை இனங்கள் இன்னும் மேம்படுத்தப்பட்டு வருகின்றன.
"திறந்த மகரந்தச் சேர்க்கை" என்பதன் இரண்டாவது பொருளாக, பூச்சிகள், பறவைகள், காற்று அல்லது இதர இயற்கை செயல்முறைகள் மூலம் மகரந்தச் சேர்க்கை நடைபெறுவதையும் குறிப்பிடலாம். இது தன் மகரந்தச் சேர்க்கையின் ஒரு வகையான, மூடப்பட்ட மகரந்தச் சேர்க்கையின் "கிளிஸ்டோகேமி"க்கு நேர்மாறானது. மூடப்பட்ட மகரந்தச் சேர்க்கை நடைபெற்றதை, ஒரு தாவரத்தின் விதைகள் அனைத்தும் குறிப்பிட்ட பண்பினைக் கொண்ட பெற்றோர்களிடம் இருந்து வந்தும், விரும்பிய பண்புகளைக் கொண்டிருப்பதன் மூலமாகவும் அறிந்து கொள்ளலாம்.
திறந்த மகரந்தச் சேர்க்கையின் மூலம் உருவான தாவரங்களின் விதைகள், அதே வகை சந்ததிகளையே உருவாக்கும். இருப்பினும் கட்டுபாடில்லா இனப்பெருக்கத்தாலும், அறியப்படாத மூலத்தில் இருந்து உருவாகும் மகரந்தத்தாலும், திறந்த மகரந்தச் சேர்க்கையின் மூலம் உருவாகும் தாவரங்கள் பல வேறுபட்ட மரபுப் பண்புகளைக் கொண்டிருக்கும். திறந்த மகரந்தச் சேர்க்கையால் பல்லுயிர்த்தன்மை பெருகுகிறது.
இவை உண்மை-இனப்பெருக்கம் செய்பவையாக இருப்பதால், திறந்த மகரந்தச் சேர்க்கையுற்ற தாவரங்களின் விதைகள் பெரும்பாலும் தோட்டம் அமைப்பவர்கள், விவசாயிகள் மூலம் பாதுகாக்கப்படுகிறது. பாரம்பரிய தக்காளிகள், பீன்சு , பட்டாணிகள், மற்றும் பல காய்கறிகள் திறந்த மகரந்தச் சேர்க்கையுற்ற தாவரங்களுக்கு சிறந்த உதாரணங்கள் ஆகும்.
திறந்த மகரந்தச் சேர்க்கையை பராமரிப்பதில் சவாலாக இருப்பது என்னவென்றால், பிற இனங்களின் மகரந்தம் உள் நுழையாமல் தடுப்பது ஆகும். மகரந்தம் எவ்வளவு தூரம் பரவும் என்பதைப் பொறுத்து, பசுமைக்குடில், உயரமான சுவர்கள், விளை நிலத்தை தனிமைப் படுத்துதல் அல்லது பிற முறைகள் மூலம் இதைக் கட்டுப்படுத்தலாம்.
திறந்த மகரந்தச் சேர்க்கை" மற்றும் "திறந்த மகரந்தச்சேர்க்கையுறுதல்" என்ற சொற்கள் தாவரங்களில் நடைபெறும் பால் இனப்பெருக்கத்தில் பல்வேறு சூழலில் குறிப்பிடப்படுகிறது.
ஒரு முறையான அடையாள ஆவணமின்றி இல்லாத நிலையில், ஓட்டுநர் உரிமம் பல நாடுகளில் அடையாளச் சரிபார்ப்புக்காக ஏற்றுக்கொள்ளப்படலாம். சில நாடுகளில் டிரைவர் உரிமங்களை அடையாள ஆவணமாக ஏற்றுகொள்வதில்லை, ஏனெனில் அந்த நாடுகளில் அவர்கள் ஆவணங்கள் காலாவதியாகியோ, பழைய அல்லது எளிதில் யாரேனும் கையாளப்பட கூடியதாக இருக்கலாம். பெரும்பாலான நாடுகளில் கடவுச்சீட்டுகள் ஒரு அடையாளமாக ஆவணமாக ஏற்றுக்கொள்ளப்படுகின்றன.
சில நாடுகளில் அவர்களின் வசிப்பிட அனுமதி இல்லை என்றால் எப்போதுமே ஒரு அடையாள ஆவணத்தை வைத்திருக்க வேண்டும். பல நாடுகளில் வெளிநாட்டவர்கள் ஒரு கடவுச்சீட்டு அல்லது எந்த நேரத்திலும் கிடைக்கும் தங்கள் நாட்டில் உள்ள ஒரு தேசிய அடையாள அட்டையை வைத்திருக்க வேண்டும்,
ஒரு நபரை பெரும்பாலும் தரவுத்தளம் தரவுகளில் உள்ள விபரங்களின் அடிப்படையில் அந்நபரை இணைக்க பயன்படுத்தப்படுகிறது. உடைமையும், புகைப்படமும் அந்நபரை ஆவணங்களுடன் இணைக்க பயன்படுத்தப்படுகிறது. அடையாள ஆவணத்திர்க்கும், தகவல்தள தரவுகளின் இடையேயான இணைப்பானது வயது, பெயர், பிறந்த தேதி, முகவரி, பாலினம், குடியுரிமை மற்றும் பல. தனித்துவமான தேசிய அடையாள எண் போன்ற ஆவணத்தில் உள்ள தனிப்பட்ட தகவல்களை அடிப்படையாகக் கொண்டதாகவே அமையும். பல நாடுகளில் அடையாள எண், அட்டை எண், தேசிய அடையாளமாக மிகவும் பாதுகாப்பானதாக கருதப்படுகிறது, ஆனால் சில நாடுகளில் இத்தகைய எண்கள் இல்லை அல்லது அடையாள ஆவணங்களில் அவற்றை எழுதவில்லை.
அடையாள ஆவணம் என அழைக்கப்படுவது ஆவணம் ஒரு நபரின் அடையாளத்தை நிரூபிப்பதற்கு பயன்படுத்தப்படும் ஆவணம் ஆகும். ஒரு சிறிய, நிலையான கடன் அட்டை அளவு வடிவத்தில் வழங்கப்படுகிறது. பொதுவாக அடையாள அட்டையை சில நாடுகள் முறையான அடையாள ஆவணங்களாக வெளியிடுகின்றன, மற்றவர்களுக்கே தெரியாத ஆவணங்களைப் பயன்படுத்தி அடையாள சரிபார்ப்பு தேவைப்படலாம். ஒரு நபரின் புகைப்படத்தை அடையாள ஆவணத்தில் சேர்க்கும்போது, புகைப்பட அடையாளம் என அழைக்கப்படுகிறது.
கடவுச்சீட்டு ஒரு சட்டபூர்வமான அடையாள ஆவணம் எனக் கருதப்படுகிறது, இது இங்கிலாந்தின் கிங் ஹென்றி வி பாதுகாப்பான நடத்துநர்கள் சட்டம் 1414 உடன் அறிமுகப்படுத்தப்பட்டது.
இதனால் அடுத்த 500 ஆண்டுகளுக்கும், முதல் உலகப் போரின் பொழுதும் பெரும்பாலான மக்களுக்கு ஒரு அடையாள ஆவணம் கிடையாது மேலும் தேவைப்படாத ஒன்றாக இருந்தது.
கிளென் தாமஸ் ஜேக்கப்ஸ் ஒரு அமெரிக்க தொழில்முறை மல்யுத்த வீரர், நடிகர், தொழிலதிபர் மற்றும் அரசியல்வாதி. குடியரசுக் கட்சியினராக , டென்னசி, நாக்ஸ் மாகாணத்தின் மேயராக உள்ளார். தொழில்முறை மல்யுத்தத்தில், ஜேக்கப்ஸ் உலக மற்போர் மகிழ்கலை நிறுவனம்உடன் கையெழுத்திட்டார், அங்கு அவர் கேன் என்ற மேடைப் பெயரால் பங்கேற்றதன் மூலம் இவர் பரவலாக அறியப்படுகிறார். 1995 ஆம் ஆண்டில் உலக மல்யுத்த சம்மேளனத்தில் சேருவதற்கு முன்பு ஸ்மோக்கி மவுண்டன் மல்யுத்தம் மற்றும் யுனைடெட் ஸ்டேட்ஸ் மல்யுத்த சங்கம் போன்ற சுயாதீன சுற்று வட்டார மல்யுத்தப்போடிகளை அவர் 1992 ஆம் ஆண்டில் துவங்கினார்.உலக மற்போர் மகிழ்கலை நிறுவனத்தில் இருந்த தி அண்டர்டேக்கரின் இளைய சகோதரர் ஆவார். இவர்கள் இருவரும் சேர்ந்த குழுவினை தி பிரதர்ஸ் ஆஃப் டிஸ்ட்ரக்ஷன் என்று அழைத்தனர்.
உலக மற்போர் மகிழ்கலை நிறுவனம்காலங்களில், கேன் மூன்று முறை உலக வாகையாளர் பட்டம் ( வாகையாளர் பட்டம் , ஈ.சி.டபிள்யூ வாகையாளர் பட்டம் மற்றும் உலக மிகுகன வாகையாளர் பட்டம் தலா ஒரு முறை பெற்றார்.) மற்றும் 12 முறை உலக இணை வாகையாளர் பட்டங்களை பெற்றுள்ளார் அந்த காலங்களில் இவர் பல்வேறு கூட்டாளர்களோடு இணைந்து இந்த வாகைஅயாளர் பட்டங்களை பெற்றார். அவர் இரண்டு முறை கண்டங்களுக்கு இடையிலான வாகையாளர் பட்டம் மற்றும் ஒரு மணி இன் தெ பேங்க் வாகையாளர், . ஒட்டுமொத்த ராயல் ரம்பிள் போட்டி நிகழ்ச்சியில் மற்ற வீரர்களை இதுவரை 44 நபர்களை வெளியேற்றியுள்ளார். செப்டம்பர் 16, 2019 அன்று நடந்த 24/7 வாகையாளர் பட்டம் ஷிப் தான் கேன் வென்ற கடைசி வாகையாளர் பட்டம் ஆகும். 2015 ஆம் ஆண்டு ஒரு நேர்காணலில், மூத்த மல்யுத்த வீரர் ரிக் பிளேயர் கேனை "உலகின் மிகச் சிறந்தவர்" என்று வர்ணித்தார்.
அறிமுகமானதைத் தொடர்ந்து, 1990 களின் பிற்பகுதியிலும் 2000 களின் முற்பகுதியிலும் உலக மற்போர் மக்ழிகலை நிறுவனத்தின் நிகழ்ச்சிகளில் கேன் ஒரு முக்கிய அங்கமாக இருந்தார். ஜூன் 1998 இல் கிங் ஆஃப் தி ரிங்நிகழ்ச்சியில் உலக வாகையாளர் பட்டத்திற்கான போட்டியில் இவர் ஸ்டோன் கோல்ட் ஸ்டீவ் ஆஸ்டினுக்கு எதிராக விளையாடியதன் மூலம் பரவலாக அறியப்பட்டார் .
தொழில்முறை மல்யுத்தத்தம் தவிர , ஜேக்கப்ஸ் திரைப்படம் மற்றும் தொலைக்காட்சி நிகழ்ச்சிகளில் விருந்தினராக தோன்றியுள்ளார், இதில் 2006 டபிள்யூ டபிள்யூ இ ஸ்டுடியோஸ் தயாரிப்பான சீ நோ ஈவில் மற்றும் அதன் அடுத்த பாகங்கள் குறிப்பிடத்தக்கவை ஆகும்.
1994 இல் வெளியிடப்பட்ட மனநல நோய்கள் பற்றிய கண்டறிதல் மற்றும் புள்ளிவிவர கையேட்டின் நான்காவது பதிப்பின் படி, டைஸ்டிமியா நாள்பட்ட மனத் தளர்ச்சியின் கடுமையான நிலை, இது குறைந்தபட்சம் இரண்டு ஆண்டுகளுக்கு தொடர்கிறது. டிஸ்டைமியா முக்கிய மன தளர்ச்சி குறைபாட்டைக் காட்டிலும் குறைவான கடுமையான மற்றும் கடுமையானது. டிஸ்டைமியா ஒரு நாள்பட்ட கோளாறு என்பதால், நோய் கண்டறிதல் ஏற்படுமானால், நோயாளிகள் பல ஆண்டுகளுக்கு அறிகுறிகளை அனுபவிக்கலாம். இதன் விளைவாக, மன அழுத்தம் அவற்றின் பாத்திரத்தின் ஒரு பகுதியாக இருப்பதாக அவர்கள் நம்பலாம், எனவே அவர்கள் மருத்துவர்கள், குடும்ப உறுப்பினர்கள் அல்லது நண்பர்களுடனான அவர்களின் அறிகுறிகளைக்கூட விவாதிக்கக்கூடாது.
டிஸ்திமியா இப்போது நிரந்தர மன தளர்ச்சி சீர்குலைவு என அறியப்படுகிறது, இது மனநலக்குறைவு, அதே அறிவாற்றல் மற்றும் உடல் ரீதியான பிரச்சினைகள் மன அழுத்தம், குறைவான கடுமையான ஆனால் நீடித்திருக்கும் அறிகுறிகளைக் கொண்ட மனநிலை குறைபாடு ஆகும். 1970 களின் பிற்பகுதியில் "மன தளர்ச்சி" என்ற பதத்திற்கு மாற்றாக ராபர்ட் ஸ்பிஸ்செர் இந்த கருத்தை உருவாக்கியது.
மாவட்ட ஆசிரியர் கல்வி மற்றும் பயிற்சி நிறுவனம் நீலகிரி மாவட்டத்தில் கோத்தகிரி உள்ளது .இந்நிறுவனம் 1992 ஆம் கல்வி ஆண்டில் துவங்கப்பட்டது. இந்நிறுவனத்தில் ஆசிரியர்களுக்கு பணியிடை பயிற்சி அளித்தல்,பணிமுன் பயிற்சி அளித்தல்,பாட புத்தகங்கள் வடிவமைத்தல் போன்ற கல்விசார் பணிகளை மேற்கொள்கிறது.
இராமானுசர் திருப்பெரும்புதூரில் ஒரு தமிழ் குடும்பத்தில் பிறந்த ஒரு இந்து இறையியலாளர், தத்துவஞானி மற்றும் வேதவசன நிபுணர் ஆவார். வைணவர்கள் அவரை தங்கள் பாரம்பரியத்தின் மிக முக்கியமான ஆச்சாரியார்களில் ஒருவராகவும் (வேத தத்துவத்தின் பாரம்பரிய விளக்கங்களில் ஒன்றான விசிட்டாத்வைதத்தின் முன்னணி ஆய்வாளராகவும் பார்க்கிறார்கள். திருமலை வெங்கடேசுவரர் கோவிலில் பணிபுரிந்து வந்த திருமலை நம்பியின் கீழ் இராமானுசர் வளர்ந்தார். ஒருமுறை, ஒரு மன்னன், இராமானுசரை தண்டிக்க விரும்பினான். இராமானுசரின் சீடரான கூரத்தாழ்வான், இராமானுசர் தப்பிக்க உதவினார், அவருக்கு அணிய ஒரு வெள்ளை துணியைக் கொடுத்தார். அதனால், இராமானுசர் மன்னனிடமிருந்து தப்பினார், ஆனால் மன்னர் கூரத்தாழ்வானின் கண்களை குருடாக்கினார். இந்த நிகழ்வைத் தொடர்ந்து, கூரத்தாழ்வானுக்கு இராமானுசர் வெள்ளைத் துணியில் தோன்றும் காட்சி, ஒரு திருவிழாவாக, இக் கோயிலில் கொண்டாடப்படுகிறது.
திராவிட கட்டிடக்கலையில் கட்டப்பட்ட இந்த கோயில் சுமார் 1.5 ஏக்கர் பரப்பளவ்வில் உள்ளது. இது தென்னிந்திய மாநிலமான தமிழ்நாட்டின் தலைநகரான சென்னையில் உள்ள புறநகர்ப் பகுதியான திருப்பெரும்புதூரில் அமைந்துள்ளது. இதில் சோழர் மற்றும் விசயநகர கட்டிடக்கலை அம்சங்கள் உள்ளன. விசயநகர சாம்ராச்சியத்திலிருந்து வந்த, முதலாம் சிரீரங்க மன்னரின் , 1572 ஆம் ஆண்டில் செதுக்கப்பட்ட கல்வெட்டுகள் காணப்படுகிறது. மேலும், 1556 ஆம் ஆண்டில் அலியா ராம ராயாவின் காலத்திலிருந்த மற்றொரு கல்வெட்டும் உள்ளது. இக்கல்வெட்டில், கோயிலுக்கு மானியமாக, 36 கிராமங்கள் வழங்கியதை குறிக்கிறது.
ஆதிகேசவப் பெருமாள் கோவில் என்பது தமிழ்நாட்டில், காஞ்சிபுரம் மாவட்டம், திருப்பெரும்புதூரில் அமைந்துள்ள ஒரு வைணவ கோயிலாகும். இக்கோயில் திருமாலுக்காக அமைக்கப்பட்டது. இக்கோயில் திராவிடக் கட்டிடக்கலையில் கட்டப்பட்டுள்ளது. கோயில் தெய்வமாக ஆதிகேசவா் மற்றும் அவரது துணைவியான இலக்குமியை அமிர்தகவள்ளி என்ற பெயரில் வணங்குகிறனர். இக்கோயிலானது வைணவத் தத்துவஞானியான, இராமானுசரின் பிறப்பிடமாக கருதப்படுகிறது. இராமனுச மண்டபத்தின் முன் உள்ள தங்கத்தகடுகளால் வேயப்பட்ட சன்னதியானது மைசூர் மகாராசாவால் கட்டப்பட்டது.
இந்தக் கோவில் காலை 6 மணி முதல் 12 மணி வரையும், மாலை 4 மணி முதல் இரவு 8 மணி வரையும் திறந்திருக்கும். இக் கோயிலில் ஆறு கால பூசை நடக்கிறது. இக்கோயிலில் பல திருவிழாக்கள் கொண்டாடப்படுகின்றது. சித்திரை மாதத்தில் பெருந்தேரோட்டுமும், பெப்ரவரி - மார்ச்சில் மாசி பூரம் விழாவும், மார்ச்சு _ ஏப்ரலில் பங்குனி உத்திர திருவிழா போன்ற பல்வேறு முக்கிய திருவிழாக்கள் கொண்டாடப்படுகின்றன. இந்தக் கோயில் தமிழ்நாடு இந்து சமய அறநிலையத் துறையால் பராமரிக்கப்பட்டு நிர்வகிக்கப்படுகிறது.
இக்கோயிலின் விமானம் 1912 ஆம் ஆண்டில் தங்கமுலாம் பூசப்பட்டிருந்தது, மேலும் பழங்காலத்தில், இந்த அம்சத்தைக் கொண்ட ஒரே தென்னிந்திய கோயிலாக இருந்தது. விமானத்தில், சிரீ இராமானுசரின் உருவம் பொறிக்கப்பட்டுள்ளது. கோயிலில் தங்கத் தகட்டின் வரலாற்றைப் பதிவு செய்யும் செப்புத் தகடு உள்ளது. இந்த கோவிலில் 10 அடி உயரமான சுவர்களால் சூழப்பட்ட ஒரு செவ்வக திட்டம் உள்ளது. இது ஏழு அடுக்குகள் உள்ள நுழைவாயில் கோபுரத்தால் இணைக்கப்பட்டுள்ளது.
மற்றொரு புராணத்தின் படி, ஒரு மன்னர் ஒரு பசுவைத் தாக்க முயன்ற புலியைக் கொல்ல முயன்றான். மன்னரின் முயற்சிகள் இருந்தபோதிலும், பசு, புலியால் கொல்லப்பட்டது. அதனால், மன்னர் பசுவின் சாபத்திற்கு ஆளானார். பாவத்திலிருந்து தன்னை விலக்கிக் கொள்ள, அவர் தம்முடைய இடத்தில் தவம் செய்தார். ஆதி கேசவப் பெருமாள், மன்னருக்கு முன் தோன்றி அவரை சாபத்திலிருந்து விடுவித்ததாக நம்பப்படுகிறது.
ஒருமுறை, ஒரு மன்னன் தன் மகளை மகிழ்விக்க நாராயணபுரத்தின் சிலையை எடுத்தான். சிலையை மீட்க இராமானுசர் தில்லிக்குச் சென்றார், சிலை தெய்வீக சக்திகளால், ஒரு குழந்தையாக இராமானுசரின் மடியில் விழுந்ததாக நம்பப்படுகிறது. இந்த நிகழ்வை நினைவுகூரும் வகையில் ஒவ்வொரு ஆண்டும் செல்லப்பிள்ளை உற்சவம் நடத்தப்படுகிறது.
கல்லுருவியானது நல்ல சீதோசன நிலையில் எல்லா இடங்களிலும் வளரக்கூடியது. இது சாதாரணமாக இந்தியா முழுதும் சதுப்பு நிலங்களிலும் வளரும். வயல்களில் நெல் அறுவடைக்குப்பின் களையாகத் தென்படும் செடி இது. இதன் தாயகம் இந்தியா ஆகும். பின் ஆப்பிரிக்கா, ஆப்கானிஸ்தான், பாக்கிஸ்தான், சீனா, பிலிப்பீன்சு, நியூசிலாந்து, ஆஸ்திரேலியா, மற்றும் மலேசியா வரை பரவிற்று. கல்லுருவி ஒரு அடியிலிருந்து 2 அடி வரை வளரக்கூடியது. நேராக வளரும். சிறு கிளைகள் அதிகாக இருக்கும். இலைகள் எதிர் அடுக்கில் அமைந்திருக்கும். இலைகள் மென்மையானவை, நீளம் சுமார் 3.5 செ.மீ. இருக்கும். தண்டு சதுர வடிவில் அமைந்திருக்கும். இலை இடுக்குகளில் பூக்கள் பூத்திருக்கும். அதன் இதழ்கள் சுமார் 1.2 மி.மீ. நீலம் பச்சை அல்லது கத்தரிப்பூ நிறத்தில் இருக்கும். சூலகம் வட்ட வடிவில் இருக்கும். இது தன் மகரந்தச் சேர்க்கையால் காய் உண்டாகும். விதைகள் கருப்பாக இருக்கும். கல்லுருவி விதைகள் மூலம் இன விருத்தி செய்கிறது.
நீர்மேல் நெருப்பு அல்லது கல்லுருவி அல்லது என்பது பூக்கும் தாவர வகையாகும். இத்தாவரத்தின் பூர்வீகம் ஸ்பெயின் நாடாகும். அதிகமாக ஆசியா, அமெரிக்கா, மற்றும் ஆப்பிரிக்காவின் வெப்பமண்டல பகுதிகளில் வளருகிறது. இது இசுரேல் நாட்டில் அழிந்து பட்ட ஒரு இனமாகக் கருதப்படுகிறது. இத்தாவரம் மூலிகை மருத்துவத்திற்கு உகந்தது ஆகும்.
கல்லுருவி இலைகள் புண்களைப் போக்க வல்லது. விடத்தைக் குணப்படுத்தும். காச்சலைப் போக்கும். புற்றுநோயால் அழியும் செல்களைப் புதுப்பிக்கும் தன்மையுடையது. மேலும் இது பற்றி பல ஆராய்ச்சிகள் மேல் நாட்டில் செய்து கொண்டுள்ளார்கள். இந்த மூலிகையை இனம் காண்பதில் சில சிக்கல்கள் உள்ளதாகச் சொல்லப்படுகிறது.
கல்லுருவிப் பூண்டு பலகட்டிகளையுங் கரைக்கும் வல்லுதிரக் கட்டருக்கும் வந்தபுண்ணை வெல்லரிய மேகத் தைவல் விடத்தை நீறாத கற்றிடும் லோகத்தைச் சுத்தி செய்யும் போது
கல்வித் தத்துவங்கள் அல்லது கோட்பாடுகள் இதுவரை மனிதகுலங்களின் மெய்யியல், கற்றல் உளவியலின் உண்மையான ஆய்வுகள் ஆகியவற்றைப் பயன்படுத்தலாம், ஆனால் எந்தவொரு பொருண்மையிலும் அவர்கள் கல்வி என்னவென்பதைப் பற்றிய கருத்துக்களை வலியுறுத்தி, ஏன் அவற்றைப் பயிற்றுவிக்க வேண்டும், எவ்விதத்தில் அதைப் பயிற்றுவித்தல் வேண்டும், என்னென்ன வடிவங்களில் கற்பிக்க வேண்டும் என முழுமையான மெய்யியல் தத்துவவியல் கோட்பாட்டு விவரிப்பில் உள்ள வகைகளின் பகுப்பாய்வு தவிர,
கல்வி பயன்படுத்த வேண்டும் வழிமுறைகள் பற்றிய பொருண்மைகளைப் பற்றி மேலும் முடிவுகளை எடுத்தல்."போன்றவர்றையும் கருதிப் பார்க்கவேண்டும்
கல்விக் கோட்பாடு அல்லது கல்வி ஆய்வுகள், கல்வி அறிவியல் அல்லது மரபாக கல்வியியல், என்பது கல்விக் கொள்கையையும் நடைமுறையையும் கண்டறிந்து விவரித்து புரிந்துகொள்ளவும் பரிந்துரைக்கவும் உதவும் அறிவியல்முறைக் கோட்பாடாகும். கல்விக் கோட்பாடு மழலையர்கல்வி, முதிரகவையர் கல்வி, பாடத்திட்டம், கற்றல் கோட்பாடு, கல்விக் கொள்கை, நிறுவனக் கோட்பாடு, தலைமைதாங்கல் எனப் பல தலைப்புகளை உள்ளடக்கியதாகும். கல்விச் சிந்தனை வரலாறு, தத்துவம், சமூகவியல், உளவியல் போன்ற பல துறைகளால் வளர்த்தெடுக்கப்படுகிறது.
கல்வியின் பண்பாட்டுக் கோட்பாடு, கல்வி, சிறைச்சாலைகள், குடும்பங்கள், சமய நிறுவனங்கள், கல்வியகங்கள் உள்ளிட்ட பண்பாட்டுத் தளம் முழுவதிலும் எவ்வாறு கல்வி நிகழ்கிறது என்பதைக் கருதுகிறது. பிற கோட்பாடுகளாக, கல்வி உளவியல், கல்விச் சமூகவியலில் இருந்து வரும் கல்வி நடத்தையியல் கோட்பாடும் கல்விச் சமூகவியலில் உருவாகிய செயல்பாட்டுவாதக் கோட்பாடும் அமைகின்றன.
பள்ளிகளின் நோக்கங்களாக, தொடர்ந்து நிலவும் கேள்விகளுக்குப் பகுத்தறிவுவழி தீர்வு காணல், அறிவியல் ஆய்வு முறைகளை ஆழ்ந்து கற்றல், அறிதிறன்களை வளர்த்தெடுத்தல், மாற்று வழிமுறைகளை உருவாக்குதல், ஆன்மீக வளர்ச்சியை வளர்ப்பது, ஒரு மக்கள்தலைமைச் சமூகத்தை கட்டியமைத்தல் ஆகியவை அமைதல் வேண்டும்.
ஐரோப்பாவில் கல்வியைப் புரிந்து கொள்வதற்கான தொடக்க கால முயற்சிகள் பண்டைக் கிரேக்க தத்துவவாதிகளாலும் சோபிஸ்டுகளாலும் மேற்கொள்ளப்பட்டு இருந்தன. ஆனால் அரபு, இந்திய மற்றும் சீன அறிஞர்களிடையே கல்வி ப்ற்றிய சமகால விவாதங்கள் நடைபெற்று உள்ளன.
கல்வி சிந்தனை என்பது கோட்பாடுகளைத் தீர்மானிப்பதோ வகுப்பதோ அல்ல; இது "பல்வேறு துறைகளின் கண்ணோட்டத்தில் இருந்து கல்வி நடப்புகளையும் சிக்கல்களையும் பற்றி ஆழமாகச் சிந்திக்கும் வழிமுறையாகும்."
2014 ஆம் ஆண்டில் மேற்கிந்தியத் தீவுகள் துடுப்பாட்ட அணிக்கு எதிரான தொடரில் இவருக்கு அணியில் இடம் கிடைத்தது. ஆனால், விளையாடும் அணியில் வாய்ப்பு வழங்கப்படவில்லை. பெப்ரவரி 2017 இல் வங்காளதேசத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவர் அணியில் சேர்க்கப்பட்டார். ஆனால், அதிலும் விளையாட வாய்ப்பு கிடைக்கவில்லை. 2017 ஆம் ஆண்டு மார்ச் 15 ஆம் நாள் தர்மசாலா அரங்கத்தில் ஆத்திரேலியத் துடுப்பாட்ட அணிக்கு எதிரான தேர்வு போட்டியில் இவர் அறிமுகமானார். அதன் முதல் ஆட்டப் பகுதியில் இவர் நான்கு இலக்குகளைக் கைப்பற்றினார். இந்தியத் தேர்வுத் துடுப்பாட்ட அணியில் விளையாடும் முதல் இடது கை சுழற்பந்துவீச்சாளர் இவர் ஆவார். தனது முதல் போட்டியிலேயே நான்கு இலக்குகளைக் கைப்பற்றினார். தனது அறிமுகப் போட்டியில் நான்கு இலக்குகளை வீழ்த்திய மூன்றாவது வீரர் எனும் சாதனை படைத்தார்.
குல்தீப் யாதவ் என்பவர் இந்திய ஆடவர் துடுப்பாட்ட அணியைச் சார்ந்தவர். இவர் இடது கை சுழற்பந்து வீச்சாளர். இவர் உத்தரப்பிரேதச மாநிலத்தைச் சார்ந்தவர். இவர் 19-வயதினருக்கான உலகக்கோப்பையில் 2014-ஆம் ஆண்டு விளையாடியுள்ளார். இவர் ஐபிஎல் தொடரில் 2012-ஆம் ஆண்டு மும்பை இந்தியன்ஸ் அணிக்கும் 2014-ஆம் ஆண்டு கொல்கத்தா அணிக்கும் விளையாடியுள்ளார். சர்வதேச ஒரு நாள் போட்டிகளைப் பொறுத்தவரை மேற்கிந்தியத் தீவுகள் அணிக்கு எதிராக தனது முதல் ஆட்டத்தைத் தொடங்கினார். இவரது தேர்வு துடுப்பாட்ட அறிமுக ஆட்டம் ஆஸ்திரேலிய அணிக்கு எதிராக 2017ஆம் ஆண்டில் தொடங்கியது.
2017 ஆம் ஆண்டில் இந்திய துடுப்பாட்ட அணி சார்பாக ஹேட்ரிக் இலக்கினை வீழ்த்திய மூன்றாது நபர் எனும் சாதனை படைத்தார். இவர் சேத்தன் சர்மா மற்றும் கபில்தேவ் ஆகியோருக்குப் பிரகு இந்தச் சாதனையினைப் புரிந்தார். 2017 ஆம் ஆண்டில் ஆத்திரேலியத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. 2017 ஆம் ஆண்டில் செப்டம்பர் 21 ஆம் நாள் கொல்கத்தா ஈடன் கார்டன் மைதானத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் ஆத்திரேலிய அணிக்கு எதிராக இவர் இந்தச் சாதனையினைப் புரிந்தார்.
2017 ஆம் ஆண்டில் இந்தியத் துடுப்பாட்ட அணி மேற்கிந்தியத் தீவுகளில் சுற்றுப் பயணம் செய்து விளையாடியது. 2017 ஆம் ஆண்டு சூன் 23 ஆம் நாள் தனது முதல் ஒருநாள் போட்டியினை மேற்கிந்தியத் தீவுகள் அணிக்கு எதிராக விளையாடினார். இந்திய அணி மட்டையாடிய போது மழை குறுக்கிட்டதானல் ஆட்டம் தடையானது. அதனால் பந்து வீசும் வாய்ப்பு கிடைக்கவில்லை. அடுத்த போட்டியில் இவர் மூன்று இலக்குகளைக் கைப்பற்றினார். அதே ஆண்டில் சூலை 9 இல் நடைபெற்ற பன்னாட்டு இருபது20 போட்டியில் அதே அணிக்கு எதிராக அறிமுகமானார்.
2018 ஆம் ஆண்டில் பன்னாட்டு இருபது20 போட்டியில் ஐந்து இலக்குகளைக் கைப்பற்றினார். இதன்மூலம் ப/ இ20 போட்டியில் ஐந்து இலக்குகளை வீழ்த்திய முதல் இடது சுழற்பந்து வீச்சாளர் என்ற சாதனையைப் படைத்தார். இங்கிலாந்துக்கு எதிரான போட்டியில் இவர் இந்தச் சாதனையினைப் படைத்தார். மேலும் புவனேசுவர் குமார் மற்றும் யுவேந்திர சகல் ஆகியோருக்கு அடுத்தபடியாக இந்தச் சாதனை புரிந்த மூன்றாவது இந்தியர் ஆவார்.
இராணுவத்தில் இருந்து திரும்பிய இவர் உள்ளூரில் நிலவிய சாதிய, பண்ணையார் ஆதிக்கம் போன்றவற்றிற்கு எதிராக செயல்படத் தொடங்கினார். விவசாயத் தொழிலாளர்களின் உரிமைப் போரட்டங்களினால் 1947இல் இருந்து 1967 வரை 4 முறை சிறை சென்றார். பட்டியல் சாதியினர் பிணத்தை எடுத்துச்செல்லும்போது யாரேனும் வழிமறித்தால், பிணத்தை அதே இடத்தில் எரிப்பேன் என கே. பி. எஸ். மணி சொன்னதால், எடமணலில் தடுத்தவர்களே பிணத்தைப் புதைக்க வழிவிட்டனர். ஏழைகளின் கல்விக்காக ஏழை மாணவர்கள் தங்கிப் படிப்பதற்காக சீர்காழியில் 1947 இல் ‘சாதுவர் ஏழை மாணவர் இல்லம்’ தொடங்கினார். மேலும் 1976 வரை கிட்டத்தட்ட 20 ஆண்டுகள் வாக்ரிகளின் மேம்பாட்டுக்காக ‘நரிக்குறவர் மாணவர் விடுதி’ நடத்தினார்.
கே.பி.எஸ். மணி' என அறியப்படும் கதிர்வேல் பால சுப்பிரமணி என்பவர் மேனாள் ராணுவ வீரர், சமூக சீர்திருத்தவாதி மற்றும் இந்திய அரசியல்வாதியுமாவார். இவர் தமிழ்நாட்டின் மேனாள் சட்டமன்ற உறுப்பினரும், ம்மகளவை உறுப்பினரும் ஆவார். 1957 தேர்தலில் இந்திய தேசிய காங்கிரஸ் வேட்பாளராகவும்,1967 தேர்தலில் சுயேட்சை வேட்பாளராகவும் சீர்காழி தொகுதியில் இருந்து தமிழ்நாடு சட்டமன்ற உறுப்பினராக தேர்ந்தெடுக்கப்பட்டார். அவர் 1957 தேர்தலில் காங்கிரஸ் கட்சியில் இருந்த சி. முத்தையா பிள்ளையைப் போல இரண்டு சட்டமன்ற தொகுதிகளில் வெற்றிபெற்ற ஒருவராகவும் இருந்தவர்.
கே. பி. எஸ். மணி பிரித்தானிய இந்தியாவின், சென்னை மாகாணம் சீர்காழியில் பிறந்தார். ஊழியக்காரன் தோப்பு நகராட்சி தொடக்கப் பள்ளியில் துவக்கக் கல்வி கற்றார். சீர்காழி எல். எம். சி. பள்ளியில் உயர்நிலைக் கல்வியை முடித்ததும், இராணுவத்தில் இணைந்தார். இரண்டாம் உலகப் போரில் பிரித்தானிய இந்திய இராணுவத்தில் பணியாற்றிய சமயத்தில், இவர் இறந்துவிட்டதாகக் குடும்பத்தினருக்குத் தகவல் தெரிவிக்கப்பட்டது. ஆனால் 1946இல் கே. பி. எஸ். மணி வீட்டுக்கு திருபினார்.
1950களில் அம்பேத்கரின் ‘ஷெட்யூல்ட் காஸ்ட் ஃபெடரேஷனில்’ இணைந்த கே. பி. எஸ். மணி தஞ்சையில் தீண்டாமை ஒழிப்பு, சாதிய வன்முறை சம்பவங்களுக்கு எதிராக முழு வீச்சில் செயல்பட்டார். இதனால் ந. சிவராஜ் இவரைத் தமிழகத்தின் இணைச் செயலாளராக நியமித்தார்.
தமிழ்நாட்டிலிருந்து தேர்ந்தெடுக்கப்பட்ட நாடாளுமன்ற உறுப்பினராகவும் பணியாற்றினார். 1980 ஆம் ஆண்டு தேர்தலில் பெரம்பலூர் தொகுதியிலிருந்து இந்திய தேசிய காங்கிரஸ் வேட்பாளராக போட்டியிட்டு நாடாளுமன்ற உறுப்பினராக லோக் சபாவுக்குத் தேர்ந்தெடுக்கப்பட்டார்.
உழவியல் என்பது பயிர் விளைச்சல் சார்ந்த அறிவியலும் தொழில்நுட்பமும் ஆகும். இது உணவு, எரிபொருள், நாரிழை, ஆகியவற்றுக்காக நிலத்தைப் பண்படுத்தி உழுது பயர்விலைச்சலைச் செய்கிறது. இந்நிகழ்வினூடே இது நிலத்தை மீட்டு பேணுகிறது. உழவியல் தாவர் மரபியல், தாவர உடலியங்கியல், வானிலையியல், மண் அறிவியல் ஆகிய புலங்களின் அறிவைப் பயன்கொள்கிறது. இது உயிரியல், வேதியியல், பொருளியல், சூழலியல், புவி அறிவியல், மரபியல் ஆகிய அறிவியல் புலங்களின் கூட்டுப் பயன்பாட்டுத் துறையாகும். தர்கால உழவியலாளர்கள் உணவு விலைவித்தல், நலமான உணவுக்கு உறுதி வழங்கல், வேளண்மை தரும் சுற்றுச்சூழல் தாக்கங்களைச் சமன் செய்தல், தாவர ஆற்றலைப் பயன்படுத்தல் போன்ற பல நடைமுறைச் சிக்கல்களைச் சந்திக்கின்றனர். உழவியலாளர்கள் பயிர்ச்சுழற்சி, பாசனம், நீர் வடிகால், தாவர் வளர்ப்பினம் உருவாக்கல், தாவர உடலியக்கம், மண் வகைபாடு, மண்வளம், களைக் கட்டுபாடு, பூச்சி, தீங்குயிர்க் கட்டுபாடு ஆகியவற்றில் சிறப்புப் பயிற்சி பெறுகின்றனர்.
உலகமெங்கும் உழவியலாளர்கள் மண்வளத்தைப் பெருக்கி விளைச்சலைப் பெருக்கும் நீடிப்புதிற வழிமுறைகளைகுருவாக்கிப் பயன்படுத்தி வருகின்றனர். அவர்கள் மண்ணை வகைப்படுத்தி குறிப்பிட்ட மண்வகைமை கருதும் தாவர வளர்ச்சிக்கு ஏற்றதாவெனப் பகுப்பாய்வு செய்கின்றனர். பகுப்பாய்வு மண்ணில் உள்ள பொதுவான பேரூட்டங்களான காலகம், அவிர்வம், பொட்டசியம், கால்சியம், மகனீசியம், கந்தகம் ஆகியவற்றின் விகிதங்களைக் காண்கிறது. மண் பகுப்பாய்வு மேலும் சிற்றூட்டங்களன துத்தநாகம், போரான் ஆகியவற்ரின் விகிதங்களையும் அறிய முயல்கிறது. மேலும் கரிமப் பொருள் விகிதம், மண் அமிலக் காரத் தன்மை, உட்டம் ஏந்துதிறம், ஆகியனவும் வட்டார ஆய்வகத்தில் ஓர்வுக்கு உட்படுத்தப்படும். இவ்வகை ஆய்வக அறிக்கைகளை உழவியலாளர்கள் பகுத்தாய்ந்து, கருதும் பயிர்வகைக்கு ஏற்றபடி மண்ணை வளப்படுத்துவதற்கான உகந்த பரிந்துரைகளைச் செய்வர்.
மேலும் உழவியலாளர்கள் மண்ணிருப்பைப் பேனவும் காற்றாலும் நீராலும் ஏற்படும் அரிமானத்தைக் குறைக்கவும் வேண்டிய முறைகளையும் உருவாக்குகின்றனர். எடுத்துகாட்டாக, மண் அரிமானத்தைத் தவிர்க்கவும் மழைபொழிவைத் தேக்கவும் படியடுக்கு உழுதலைப் பயன்படுத்துவர்.மேலும், உழவியல் ஆய்வாளர்கள் மாந்த, விலங்கு உரம், நீர்மாசுறல், மண்ணில் திரளும் தீங்குயிர்கொல்லி, களைக்கொல்லி, ஆகிய சிக்கல்களில் இருந்து மண்ணைக் காக்கும் வழிமுறைகளைக் கண்டறிந்து மண்வளத்தைத் திறம்படப் பயன்கொள்ள வழிவகுப்பர். உழாத பயிர்விளைச்சலில் மண்ணை கட்டிப் பிணைக்கும் புல்வெளி மேலாண்மையை படியடுக்குகளில் மேற்கொள்வர். ஒரு மீட்டர் ஆழ நீர் வடிகாலையும் அமைப்பர்.
உழவிய்ல் புலம் பல்வேறு நிலைமைகளில் பயந்தரும் நல்ல பயிர்களை உருவாக்க தாவரங்களில் தேர்ந்தெடுத்த இனப்பெருக்கத்தைப் பயன்படுத்துகிறது. தாவரத் தெரிவின வளர்ப்பு பயிர் விளைச்சலைக் கூட்டுகிறது; கோதுமை, மக்காச்சோளம், சோயா அவரை ஆகியவற்றின் ஊட்டச் சத்தை மேம்படுத்துகிறது. புதிய ப்யிர்களை உருவாக்குகிறது. குறிப்பாக புல்லரிசியையும் கோதுமையையும் கலந்து உருவாக்கிய டிரிட்டிக்கேல் எனும் பயிரினம் உருவாக்கப்பட்டது. இப்பயிரினத்தில் பயன்மிகு புரதம் புல்லரிசி, கோதுமையை விடக் கூடுதலாகக் கிடைக்கிறது. பழம், காய்கறி விளைச்சல் சார்ந்த ஆராய்ச்சியிலும் உழவியல் பெரும்பங்கு வகிக்கிறது.
கோட்பாட்டுநிலை பயிர்விளைச்சல் சூழலியல் பயிர்களின் வளர்ச்சியை அளவியலாக ஆய்வு செய்கிறது. தாவரம் ஓர் உயிரியல் தொழிலகமாகக் கருதப்படுகிறது. இந்தத் தொழிலகம் ஒளி, கரிம ஈராக்சைடு, நீர், தாவர ஊட்டங்கள் ஆகியவற்றைப் பயன்படுத்தி அறுவடைப் பொருள்களாக மாற்றுகிறது. இந்நிகழ்வில் செயற்படும் முதன்மை அளவுருக்களாக வெப்பநிலை, சூரிய ஒளி, நடப்பு பயிர் உயிர்ப்பொதி, பயிர் விளைச்சல் பரவல்லூட்டம், நீர் வழங்கல் ஆகியன அமைகின்றன.